ASP หั่นนโยบายปันผลเหลือไม่ต่ำกว่า 50% ปรับแผนใช้เงินขยายกิจการ
ASP หั่นนโยบายปันผลเหลือไม่ต่ำกว่า 50% ลุยใช้เงินขยายกิจการ
ASP หั่นนโยบายปันผลเหลือไม่ต่ำกว่า 50% ลุยใช้เงินขยายกิจการ
29 เม.ย. 2563

บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP เปิดเผยว่า ที่ประชุมคณะกรรมการบริษัทในวันนี้มีมติอนุมัติการเปลี่ยนแปลงการจ่ายเงินปันผลเพื่อโอกาสในการขยายการลงทุนทางธุรกิจจากเดิม”บริษัทมีนโยบายจ่ายเงินปันผลให้แก่ผู้ถือหุ้น ในอัตราไม่ต่ำกว่าร้อยละ 75 ของกำไรสุทธิในแต่ละปี ยกเว้นบริษัทมีความจำเป็นต้องใช้เงินลงทุนเพื่อขยายกิจการหรือกิจกรรมสำคัญอื่นๆ”เปลี่ยนแปลงเป็น “บริษัทมีนโยบายการจ่ายเงินปันผลให้แก่ผู้ถือหุ้น ในอัตราไม่ต่ำกว่าร้อยละ 50 ของกำไรสุทธิในแต่ละปี ยกเว้นบริษัทมีความจำเป็นต้องใช้เงินลงทุนเพื่อขยายกิจการหรือกิจกรรมสำคัญอื่นๆ”
ทั้งนี้ ให้มีผลใช้บังคับตั้งแต่ผลการดำเนินงานของปี 2563 เป็นต้นไป จนกว่าจะมีการเปลี่ยนแปลง